
Rapportarkivets fremtid 

sikret 


Af Kim Møller Hansen 
Foto: Ole Henningsen 

SUFOIs arbejde bygger som bekendt på frivilligt og 
ulønnet fritidsarbejde. Derfor har mange forskellige 
personer gennem årene haft ansvaret for SUFOIs 
rapporter, der har været arkiveret i kasser, ringbind, 
brevordnere m.m. i mange private hjem spredt 
rundt om i det ganske land. Det har ikke givet de 
store praktiske problemer: Vi har faktisk altid været 
i stand til at finde de rapporter, som skulle bruges i 
forskellige sammenhænge, for eksempel til 
sammenligning med nyindkomne rapporter. Men det 
har i mange år været et stort ønske at samle alle 
SUFOIs rapporter ét sted, så de kunne få en 
ensartet registrering og bl.a. indgå i analyser af 
forskellig slags. Nu er dette ønske gået i opfyldelse! 
Ved SUFOIs halvårlige repræsentantskabsmøde den 
15.-16. marts fik vi besøg af en talstærk delegation 
fra UFO-Sverige med formanden Clas Svahn i 
spidsen. Efter hyggeligt samvær drog UFO-Sveriges 
folk hjem med det meste af SUFOIs rapportarkiv. Vi 

SUFOIs formand, Kim 
Møller Hansen, 

overdrager det første 
ringbind med rapporter 
til Clas Svahn, formand 
for UFO-Sverige. Senere 
på året vil de sidste 
dele af SUFOIs 
rapportarkiv blive 

deponeret hos Arkivet 
for UFO-forskning. 


har nemlig indgået en aftale med UFO-Sverige om, 

at arkivet deponeres hos Arkivet for UFO-forskning (AFU) under ledelse af 
Anders Liljegren. AFU er er tilknyttet UFO-Sverige og vel nok verdens største 
arkiv for ufo-materialer. 

SUFOIs mange rapporter vil nu blive sammenflettet med rapporter fra de 
øvrige nordiske lande og registreret i en fælles database. Hermed skabes en 
unik ressource for det senere arbejde med nordiske rapporter. 

Vi er i SUFOI glade for, at UFO-Sverige og AFU kan og vil stille deres 
omfattende ressourcer til rådighed - ligesom vi ser frem til samarbejdet i de 
kommende år. 





Det er nysgerrigheden, som driver Efter nogle års orlov fra SUFOI er Toke 
værket! Clas Svahn har allerede Haunstrup vendt tilbage og trådt ind som 
fordybet sig i SUFOIs rapportarkiv, aktivt medlem af SUFOIs ledelse med ansvar 
UFO-Sverige arbejder efter samme for rapportarbejdet. Toke skal bl.a. stå i 
principper som SUFOI. For eksempel spidsen for en arbejdsguppe, som i de 
er alle observatører/vidner i det kommende år skal udarbejde en såkaldt 
kommende, fællesnordiske arkiv Hvidbog med dokumentation og beskrivelse 
sikret fuld anonymitet. af SUFOIs erfaringer med rapportarbejdet 

gennem 50 år. Her er Toke fotograferet 
sammen med Susanne Skovlund ved 
repræsentantskabsmødet i marts. 


Fotosag 

Mystisk lys over 
Meilgaard Slot 

Fra Torben Schlichter har SUFOI modtaget en række billeder, 
som han tog af Meilgaard Slot på Djursland den 29. marts 2002 
omkring midnat. 

Af Ole Henningsen 









I en e-mail skriver Schlichter: 

„Jeg var ude at tage nogle billeder af slottet. Det var 
først > da billederne blev frem-kaldt, at jeg så denne 
røde plet. Jeg tog fire billeder inden for ca. 5 min. 
Kameraet vendte mod nord. Det var udstyret med et 
50 mm objektiv med en F på 1,8, og eksponeringen 
var på henholdsvis 15 sek. og 30 sek. 

Jeg kan sende billederne via e-mail, hvis I er 
interesseret, så kan I måske se, om det er en 
fotografisk fejl ." 



Undersøgelse 

SUFOI har foretaget en gennemgang og 
bedømmelse af billederne. Faktisk er der ikke kun én 
lysplet, men i alt 4 synlige lyspletter på billedet. De 
øvrige tre lyspletter skimtes mellem slottets spir og 
det første træ til venstre for spiret. 

Ved at optegne et diagonalkryds på billedet ser man, 
at aftegningerne/lyspletterne ligger i diametralt 
modsatte retning og i samme afstand fra fotoets 
midte (markeret med O) som de stærke lyskilder - i 
dette tilfælde fra slottets vinduer. 

En ret linje trukket fra aftegningen (RI) gennem 
fotoets midtpunkt (O) vil med nogen-lunde 
nøjagtighed ramme en kraftig lyskilde (LI) i et 
slotsvindue i samme afstand fra fotoets midtpunkt. 

Ved nærmere at studere farveprint af fotografierne 
ses den kraftige lyskilde i slotsvinduet i venstre side (LI). Der er ingen tvivl 
om, at denne stærke lyskilde er årsag til aftegningen (RI). På samme måde 
ses, at lyset fra tre andre vinduer er årsag til de øvrige aftegninger på himlen. 


Den røde plet 
tydeligt til venstre 
slottets spir. 


Konklusion 

Den store lysplet ved slottets spir og de øvrige aftegninger skyldes klassiske 
reflekser i kameraets objektiv, hvilket fotografen i en af sine mails til SUFOI 
også selv har været inde på som en mulig løsning på denne fotosag. 



På det modtagne foto ses en mørk stribe foroven. En sådan ses ikke på billedets 
øvrige sider. Fotoet kan derfor være en anelse beskåret (for eksempel i 
scanningen). Fotoets reelle midtpunkt (O) kan kun med 100% nøjagtighed 
fastslås, hvis man har hele billedoverfladen til rådighed. Alligevel tør SUFOI godt 
konkludere, at lyset fra vinduet (LI) er årsag til lyspletten på himlen (RI), ligesom 
lys fra andre vinduer skaber reflekser. 


SUFOI i tv 

Foråret har været særdeles travlt for SUFOI. Repremieren af Spielbergs 
»Nærkontakt af Tredje Grad« skabte fornyet medieinteresse for ufoer og 
SUFOI's arbejde. Det blev til optræden i bl.a. »Go 1 Morgen Danmark« (TV2) 
torsdag den 24. april og i nyhederne i »DR-Morgen« den 25. april. Vi viser 
nogle glimt fra udsendelserne. 









Kim Møller Hansen og Henrik Klinge Henrik Klinge Pedersen fortæller om, 
Pedersen i »Go' Morgen Danmark« hvordan en scene i filmen »Nærkontakt 
studiet på Hovedbanegården sammen af Tredje Grad« ligner virkelighedens 
med Ole Stephensen. ufo-observationer. 



Meteorolog Jesper Theilgaard fortæller om SUFOIs formand Kim Møller Hansen i 
sin observation af to mystiske nattelys på »DR-Morgen« nyhederne sammen med 
DR-Morgen. studievært Paula Larrain. Deltagelsen i 

tv gav mange besøgende på 
www.ufo.dk, og flere indberettede 
observationer. 







Repremieren af »Nærkontakt af Tredje Grad« i Imperial den 25. april kl. 23.59 
blev indledt med et levende foredrag af Per Andersen foran 500 forventningsfulde 
biografgængere. 

Foto: Ole Henningsen 


Søg efter liv i universet 
med din computer! 

Af Ole Henningsen 

Mere end 1,7 million mennesker i 224 lande verden over er i gang med at søge 
efter livstegn fra det ydre rum ved hjælp af deres computer. 

Og dette er IKKE en eller anden form for internet-joke, men et seriøst 
videnskabeligt arbejde, som du med din computer kan være med til. 

Projektet hedder SETI@home og står for eftersøgningen af ujordisk (Extra- 
Terrestrisk) Intelligens (SETI) og koordineres af amerikanske 
videnskabsmænd. 

Som led i eksperimentet nedtager man fra verdensrummet radiosignaler i 
bestemte bølgelængder. Dette foregår ved hjælp af verdens største 
radioteleskop, Arecibo, i Puerto Rico. 

Disse radiosignaler videresendes som data til USA, hvor de splittes op i mindre 
datablokke, der kan downloades på få minutter til private PC'er verden over. 



Gratis PC-program 

Den praktiske eftersøgning foregår så ved hjælp af et gratis PC-program, der 
analyserer radiosignalerne fra Arecibo. 

Programmet virker som en såkaldt Screensaver og 
starter, hver gang PC'en ikke er i gang med andre 
opgaver. 

I løbet af en vis periode - afhængig af PC'ens 
størrelse - analyseres den modtagne datamængde 
automatisk for interessante radiosignaler, og 
resultaterne sendes retur til projektet i USA. 

Ideen er naturligvis, at et stort EDB-mæssigt 
analysearbejde på denne måde kan foretages af et 
meget stort antal private computere i forening. 
Alternativet er at forsøge at fremskaffe store 
økonomiske midler til køb af computerkraft på 
store supercomputere. 

Der er hele tiden kommet nye deltagere med i 
dette spændende, videnskabelige projekt, der som 
nævnt nu har mere end 1,7 millioner deltagere. 

Den computerkraft, der via disse private computere er stillet til rådighed for 
videnskabelige forsøg på at registrere intelligente radiosignaler fra rummet, 
svarer til 125.000 års computerkraft. 

Så dette videnskabelige forsøg er bestemt ikke amatøragtigt, selv om man 
anvender computere hos private og institutioner verden over i den spildtid, 
hvor computeren alligevel ikke anvendes til andre ting. 



Find liv i rummet! 

Og formålet er ambitiøst: Nemlig at finde de første tegn på intelligent liv i 
universet! Programmet søger efter kraftige unormale signaler indenfor et 
snævert frekvensområde i nærheden af 1,420 GHz. 

Ofte registrerer man mystiske signaler, der så skyldes satellitter eller radiostøj 
af mere jordnær 
kara kter. 

Men interessante 
radiosignaler vil blive 
dobbeltchecket ved 
hjælp af Arecibo og 
andre radiotele¬ 
skoper, som f.eks. 

Jodrell Bank i 
England. Da det 300 
meter store Arecibo- 
radioteleskop er 
stationært placeret i 
en dal i Puerto Rico, 
vil en ujordisk 
radiokilde kun være i 
antennens fokus i ca. 



Jodrell Bank Teleskopet i England 


12 sekunder. Man leder derfor efter signaler, der bliver 
stærke, når et maksimum, og derefter fader ud igen i løbet af en 12 sekunders 
periode. 





100 sekunders datapakke 

Den datapakke, den enkelte PC-ejer modtager til analyse, indeholder derfor 
radiosignaler på forskellige frekvenser dækkende en 100 sekunders periode. 
Der er samtidig et overlap mellem de forskellige datapakker, så der ikke 
mistes data. 

Selve analysearbejdet vises af screensaveren på PC-skærmen som en flot 3- 
dimensionel graf og andre data for den enkelte blok. 

Man skal naturligvis ikke forvente, at man ved at sidde og kigge på 
programmets analysearbejde kan se, at NU er der kontakt! Men det er nu et 
spændende projekt at følge med i. 

Selve opkoblingen til internettet er kun nødvendig i de meget få minutter, hvor 
man automatisk afleverer analyseresultaterne og henter en ny datablok ned. 
Selve analysearbejdet foregår i offline. 

Oversigt på dansk 

Oversigt over projektet er oversat fra engelsk af Andrew Rump og findes på 
dansk på adressen :http://www.rump.dk/homepage/andrew/SETI@home/ 

Her er også links til de enkelte sider, hvor man på engelsk kan hente 
yderligere detaljer om projektet, og hvordan programmet virker. 

Andrew Rump har ikke selv noget direkte med SETI@home at gøre, men 
støtter i høj grad dette spændende projekt og følger hele tiden op på danske 
links og omtaler af projektet. 

Tilmeld dig 

Man kan stadig tilmelde sig dette forsøg på ovenstående adresse eller via 
projektets homepage på adressen :http://setiathome. berkeley.edu 
Det udviklede analyse-program downloades på få minutter og findes både til 
Windows, Mac og Linux. 



Seti@home screen saveren på arbejde 









Hør radiosignalerne 

Har du lyst til at høre, hvorledes disse radiosignaler lyder - (konverteret til 
lydbølger), så prøv et af underpunkterne på projektets hjemmeside. 

Men prøv selv at tilslutte dig projektet. Måske er netop du så heldig at opdage 
noget så usædvanligt som et intelligent radiosignal fra verdensrummet. 
Chancen er ikke stor, men den bliver bestemt mindre, hvis du ikke prøver og 
dermed gør et nemt stykke arbejde for et spændende videnskabeligt 
eksperiment. 

Spørgsmål til ovenstående kan rettes til Ole Henningsen. 


Afsløring 

Ufoer på SOHO-billeder? 

NASA har måttet dementere ufo-fotos, som angiveligt skulle 
være taget af rumsonden SOHO. 

Af Ole Henningsen 
Foto: NASA 

I årenes løb har man kunnet stifte 
bekendtskab med de utroligt flotte og 
informative billeder af Solen og dens 
omgivelser taget af SOHO. Solsatellitten 
fotograferer Solen kontinuerligt og 
leverer data til ESA og NASA. På det 
seneste er der dukket en række 
internetsider op samt artikler i adskillige 
tidsskrifter, hvor man gør opmærksom 
på, at satellitten også har leveret 
optagelser med en masse 
uidentificerede ting på. 

Dansk deltagelse 

SOHO er et internationalt samarbejdsprojekt mellem europæiske ESA og 
amerikanske NASA. Det danske firma Alcatel Denmark Space har udviklet og 
leveret effektfordelingsenhederne til satellitten, ligesom Astronomi-gruppen 
ved Institut for Fysik og Astronomi (IFA), Aarhus Universitet, deltager i de 
helioseismiske undersøgelser afJordens indre. 

SOHO's instrumenter har i årenes løb leveret banebrydende nye informationer 
om en lang række forskellige fysiske processer i og omkring Solen. Desuden 
har SOHO virket som en slags vejrsatellit for rumvejr. Ved at registrere og 
måle Solens aktiviteter, udbrud m.v., har det bl.a. været muligt at forudsige 
den mulige effekt på satellitter i bane omkring Jorden samt magnetiske 
forstyrrelser, herunder nordlysfænomener. 




SOHO 


EXPLORING THE SUN 

Ufo-billeder generer NASA 

Lige siden opsendelsen har en række 
fantasifyldte ufo-interesserede rundt om i 
verden „set ufoer" i visse af SOHO's billeder 
fra rummet. Rumforskerne er vant til 
alverdens uhyrlige påstande om ruinbyer og 
sågar det kendte ansigt på Mars. Men på det 
seneste er påstandene om SOHO's ufo-billeder 
blevet så vilde, at NASA har set sig nødsaget 
til at tage til genmæle og forklare, hvad man i 
virkeligheden ser på billederne. 

Det var især efter, at BBC og andre 
fremtrædende medier i starten af 2003 
hoppede med på vognen og bragte et af 
SOHO's ufo-billeder, at forskerne havde fået 
nok. 

Norsk solforsker 

En af de videnskabsmænd, som tog til 
genmæle, var den norske solforsker Pål 
Brekke, der er ansat af NASA og med i 
ledelsen af SOHO-solforskningsprojektet. Pål 
Brekke har derfor sammen med øvrige SOHO- 
forskere etableret 

hjemmesiden: http://s 0 h 0 .nasc 0 m.nasa.g 0 v/h 
otshots/2003_01_17/ 

På denne NASA-hjemmeside forklarer man, 
hvad det er for helt naturlige ting, der ofte 
kan ses på SOHO's billeder. 

Planeter og kometer som ufoer 

Der er ofte tale om nogle af vore naboplaneter, der ses tæt ved Solen og 
derfor kommer med på SOHO's transmissioner af billeder til Jorden. På grund 
af deres store lysstyrke kan de ligne planeten Saturn. Dette har så fået gang i 
påstandene om fotografering af hidtil uopdagede Saturn-lignende planeter. 

Til andre tider er det kometer, som bevæger sig over billedfeltet i deres bane 
om Solen eller ligefrem styrter ned på Solen. 

Software-problemer i forbindelse med offentliggørelsen på internet kan 
producere „ufoer" på de færdige billeder. Småpartikler fra isoleringsmaterialet 
på satellitten, støvpartikler, mikrometeoritter m.v. er andre ting, som kan 
dukke op på billederne. Endelig er der tale om højenergipartikler - kosmisk 
stråling - der frembringer „spor" i de digitale kameraer i satellitten. 



Solsatellitten SOHO (Solar 
and Heliospheric Observatory) 
blev opsendt den 2. december 
1995 fra Kennedy Space 
Center. Nogle måneder senere 
nåede satellitten sin endelige 
bane omkring Solen i 
nærheden af det såkaldte LI 
punkt, hvor Jordens og Solens 
tyngdekraft ophæver 

hinanden. 






‘UFO’ on NASA camera 


»irwurro« 


SOHO-ufo i 

australsk avis 

Den australske avis Perth 
Sunday Times bragte i 
januar et SOHO-billede 
under overskriften ,„UFO' 
på NASA kamera". 

Der var tale om et SOHO- 
billede, som der 
efterfølgende var blevet 
manipuleret med. SOHO- 
forskerne viser derfor detaljeret på hjemmesiden, hvor nemt det er at 
fabrikere en ufo ved hjælp af de offentligt tilgængelige billeder fra SOHO- 
satellitten. Ved meget kraftig forstørrelse af det digitale satellitfoto og 
efterfølgende simpel behandling på en computer i et almindeligt 
billedbehandlingsprogram som for eksempel Adobe Photoshop kan enhver 
skabe sit eget ufo-foto fra rummet. Men det bliver det jo ikke mere virkeligt af. 

Stor interesse for virkeligheden 

Solforskeren Pål Brekke fortæller, at da det blev kendt via tv-stationen og 
netstedet MSNBC, at SOHO-folkene var gået på nettet med de korrekte 
oplysninger om disse SOHO-billeder, gik siderne i knæ, da mere end 100.000 
netsurfere prøvede at komme ind og kigg e med. 

Et SOHO-billede af Solen. I cirklen, som 
skimtes nederst til højre, er der en 
mikroskopisk „ufo", som ved hjælp af 
lidt billedbehandling kan blive til noget 
mystisk. 






www.ufo.dk 

Vores hjemmeside www.ufo.dk er blevet en succes med 11.000 besøgende (og 
over 300.000 hits) hver måned! Mange tilmelder sig vores gratis mailservice 
kaldet UFO-mail. Andre læser de mange artikler og observationsberetninger 
eller køber bøger og videoer. Og så er der en del, som skriver til Skandinavisk 
UFO Information - SUFOI for at indberette deres egen observation eller 
indsende fotos til vurdering. I begyndelsen af maj modtog vi for eksempel 
nedenstående fotos, som indsenderne gerne vil have en forklaring på. Kan 
læserne hjælpe? 



Jesper S. Simonsen har indsendt dette foto taget i 2000. Han tog to 
billeder af broen, men der er kun noget mystisk på det ene. Umiddelbart 
ligner „objektet" en måge. 




Simon Nielsen har indsendt to fotos og skriver: 
„Hej SUFOI! Jeg er den heldige ejer af et udmærket digitalcamera og bruger 
det hyppigt! I den sidste uges tid har jeg prøvet at få styr på alle mine billeder, 
jeg tog i 2002, og stødte på noget. Det var en typisk sommerdag i august 2002 
med nogle spændende ,supercelle'-agtige skyer på himmelen! Jeg har altid 
syntes, at skyer var spændende og havde derfor - den dag i august - taget 
billeder af skyerne. Nu hvor jeg så har sorteret billederne, har jeg fundet noget 
ubeskriveligt på to af billederne. På det ene ses tingen længere væk end på det 
andet. Jeg skal ærligt indrømme, at jeg ikke bemærkede objektet, da jeg tog 
billederne. Begge billeder er beskåret, da jeg som sagt havde som formål at 
tage billeder af skyerne. Kan I få noget ud af dem?" 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 













